b'\n_START_ARTICLE_\nAcquis-ul Schengen\n_START_PARAGRAPH_\nAcquis-ul Schengen este un ansamblu de norme \xc8\x99i reglement\xc4\x83ri, integrate \xc3\xaen dreptul Uniunii Europene, care regleaz\xc4\x83 zona denumit\xc4\x83 \xe2\x80\x9eSpa\xc8\x9biu de libertate, securitate \xc8\x99i justi\xc8\x9bie (ELSJ)\xe2\x80\x9d  \xc8\x99i rela\xc8\x9biile dintre statele care au semnat Conven\xc8\x9bia de la Schengen. ELSJ este adesea confundat cu Spa\xc8\x9biul Schengen, primul desemn\xc3\xa2nd libera circula\xc8\x9bie, iar al doilea desemn\xc3\xa2nd m\xc4\x83surile de securitate luate \xc3\xaen scopul asigur\xc4\x83rii liberei circula\xc8\x9bii.\n_START_SECTION_\nIstorie\n_START_PARAGRAPH_\nAcquis-ul Schengen este fondat pe Acordul de la Schengen (14 iunie 1985) \xc8\x99i pe Conven\xc8\x9bia de aplicare a Acordului de la Schengen (19 iunie 1990), fiind semnat de c\xc4\x83tre cele trei \xc8\x9b\xc4\x83ri ale Benelux-ului, Germania \xc8\x99i Fran\xc8\x9ba._NEWLINE_Conven\xc8\x9biei i s-au al\xc4\x83turat apoi mai multe state membre ale Uniuni Europene: Italia (1990), Spania \xc8\x99i Portugalia (1991),  Grecia (1992), Austria (1995), Danemarca, Finlanda \xc8\x99i Suedia (1996)._NEWLINE_Tratatul de la Amsterdam, care a intrat \xc3\xaen vigoare la 1 mai 1999, a \xc3\xaencorporat sistemul Schengen \xc3\xaen Uniunea European\xc4\x83; cu Decizia 1999/435/CE a Consiliului Uniunii Europene din 20 mai 1999, prin lista elementelor care compun Acquis-ul Schengen.'